РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/330-16

22. децембар 2016. године

Б е о г р а д

З А П И С Н И К

ДЕСЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 22. ДЕЦЕМБРА 2016. ГОДИНЕ

Седница је почела у 12.55 часова.

Седницом је председавала Катарина Ракић, председник Одбора.

Седници су присуствовали чланови Одбора: Јовица Јевтић, Драган Јовановић, Јасмина Каранац, Стефана Миладиновић, др Владимир Орлић, Јово Остојић, Огњен Пантовић, Снежана Б. Петровић, Далибор Радичевић и Ивана Стојиљковић.

Седници нису присуствовали чланови Одбора: Драган Весовић, Ненад Константиновић, Зоран Милекић, Соња Павловић, Новица Тончев и Горан Ћирић, нити њихови заменици.

На предлог председника Одбора, већином гласова (10 за, један члан Одбора није гласао), усвојен је следећи

Д н е в н и р е д

1. Подношење амaндмана Одбора наПредлога закона о изменама и допунама Закона о комуналним делатностима, који је поднела Влада (број 352-3250/16 од 8. децембра 2016. године).

Прва тачка дневног реда **– Подношење амaндмана Одбора на Предлога закона о изменама и допунама Закона о комуналним делатностима**, **који је поднела Влада**

Одбор је у складу са чланом 165. ст. 1. и 2. Пословника Народне скупштине, већином гласова (10 за, један члан Одбора није гласао), поднео амандман на члан 5. Предлога закона о изменама и допунама Закона о комуналним делатностима.

**А М А Н Д М А Н**

 У члану 5. Предлога закона о изменама и допунама Закона о комуналним делатностима, у ставу 1. после речи: „Комуналну делатност из члана 2. став 3. тачка 1)“ бришу се запета и речи: „комуналну делатност из члана 2. став 3. тачка 2) у делу који обухвата одвођење атмосферских и отпадних вода“.

**О б р а з л о ж е њ е**

Предложеним амандманом врши се усклађивање са прихваћеним амандманом Одбора за просторно планирање, саобраћај, инфраструктуру и телекомуникације на члан 9. Предлога закона, којим се мења члан 10. Закона о комуналним делатностима и са текстом Предлога закона. Наиме, прихватањем амандмана на члан 10. Предлога закона, у ставу 1, прописано је да две или више јединица локалне самоуправе могу спроразумом уредити заједничко обављање комуналних делатности, осим ако то није другачије уређено другим посебним прописом. Одвођење отпадних и атмосферских вода је уређено посебним прописом, Законом о водама.

Имајући у виду досадашњи текст важећег закона, који није предвидео обавезу да ову делатност обавља искључиво јавни сектор, а и према постојећем закону ради се о делатности коју могу јединице локалне самоуправе поверавати и приватном сектору, то је потребно извршити усаглашавање предложеног решења у члану 5. Предлога закона са чланом 9. Предлога закона, јер би у супротном била онемогућена примена члана 9. Предлога закона, којим се мења члан 10. Закона.

 За известиоца Одбора на седници Народне скупштине одређена је Катарина Ракић, председник Одбора.

На седници Одбора вођен је тонски запис.

Седница је закључена у 13.00 часова.

 СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић